കൊവിഡിന് പിന്നാലെ ഡെങ്കിപ്പനിയും കേന്ദ്ര സംഘം കേരളത്തിലേക്ക് തിരുവനന്തപുരം: രാജ്യത്ത് കൊവിഡ് വ്യാപനം ഏറ്റവും കൂടുതലുള്ള സംസ്ഥാനമായ കേരളത്തില് ഭീതി പരത്തി ഡെങ്കിപ്പനിയും വ്യാപകമാകുന്നു. ഈ സാഹചര്യത്തില് കേരളമടക്കമുള്ള ഒന്പത് സംസ്ഥാനങ്ങളിലേക്ക് കേന്ദ്ര ആരോഗ്യ മന്ത്രാലയം വിദഗ്ധ സംഘത്തെ അയച്ചു. കേരളത്തിന് പുറമെ ഡല്ഹി, പഞ്ചാബ്, രാജസ്ഥാന്, തമിഴ്നാട്, ഉത്തരാഖണ്ഡ്, ഹരിയാന, ജമ്മു കശ്മീര്, ഉത്തര് പ്രദേശ് എന്നീ സംസ്ഥാനങ്ങളിലേക്കാണ് വിദഗ്ധ സംഘം എത്തുന്നത്. കേന്ദ്ര സര്ക്കാരിന്റെ കണക്ക് പ്രകാരം രാജ്യത്തെ ആകെ ഡങ്കി ബാധയുടെ 86 ശതമാനവും കേരളം ഉള്പ്പെടെയുള്ള 15 സംസ്ഥാനങ്ങളില് നിന്നാണ്. കേന്ദ്ര ആരോഗ്യ മന്ത്രി മന്സുഖ് മാണ്ഡവ്യയുടെ നിര്ദേശപ്രകാരമാണ് വിദഗ്ധ സംഘം കേരളത്തില് എത്തുന്നത്. കൊതുക് കടിക്കുന്നതിലൂടെ പകരുന്ന രോഗമാണ് ഡെങ്കിപ്പനി. മലിനമായ സാഹചര്യങ്ങളും വെള്ളം കെട്ടി നില്ക്കുന്നതും വൃത്തിഹീനമായ ചുറ്റുപാടുകളുമാണ് രോഗബാധയ്ക്ക് കാരണം.